***** ΚΑΝΟΝΙΣΜΟΣ (ΕΟΚ) αριθ. 353/85 ΤΗΣ ΕΠΙΤΡΟΠΗΣ της 11ης Φεβρουαρίου 1985 για την τροποποίηση του κανονισμού (ΕΟΚ) αριθ. 3714/84 σχετικά με τις λεπτομέρειες χορήγησης ενισχύσεων για το μερικώς αποκορυφωμένο γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 10 παράγραφος 3 και το άρθρο 28, Εκτιμώντας: ότι ο κανονισμός (ΕΟΚ) αριθ. 3714/84 της Επιτροπής της 21ης Δεκεμβρίου 1984 σχετικά με τις λεπτομέρειες χορήγησης ενισχύσεων για το μερικώς αποκορυφωμένο γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων (3) προβλέπει ότι για τον πρώτο ειδικό διαγωνισμό η προθεσμία υποβολής των προσφορών λήγει στις 12 Φεβρουαρίου 1985 · ότι, για τεχνικούς λόγους, είναι σκόπιμο να παραταθεί η προθεσμία αυτή μέχρι τις 12 Μαρτίου 1985· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στην παράγραφο 2 του άρθρου 13 του κανονισμού (ΕΟΚ) αριθ. 3714/84, η ημερομηνία «12 Φεβρουαρίου 1985» αντικαθίσταται από την ημερομηνία «12 Μαρτίου 1985». Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Φεβρουαρίου 1985.

[Source: multi_eurlex | Tokens: 1631]